Diari Oficial de la Generalitat Valenciana


Sumari del DOGV 6557, del 04-07-2011 (2011/7476)

RESOLUCIÓ de 13 de juny de 2011, de la Direcció General d'Energia, per la qual s'atorga a Gas Natural Cegas, SA, l'autorització administrativa, s'aprova el projecte d'execució i la documentació complementària a este, per a la construcció de les instal·lacions corresponents al gasoducte de gas natural denominat antena de subministrament de gas natural al terme municipal de la Font d'En Carròs, i les seues instal·lacions auxiliars, al terme municipal de la Font d'En Carròs. Expedient número CBREDE 2007/48/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7476


Data del document
:   13-06-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 13 de juny de 2011, de la Direcció General d'Energia, per la qual s'atorga a Gas Natural Cegas, SA, l'autorització administrativa, s'aprova el projecte d'execució i la documentació complementària a este, per a la construcció de les instal·lacions corresponents al gasoducte de gas natural denominat antena de subministrament de gas natural al terme municipal de la Font d'En Carròs, i les seues instal·lacions auxiliars, al terme municipal de la Font d'En Carròs. Expedient número CBREDE 2007/48/46. [2011/7476]  
Vist l'expedient amb referència CBREDE 2007/48/46 incoat pel Servici Territorial d'Energia de València, a instància de Gas Natural Distribución, SDG, SA, amb domicili als efectes de notificacions a l'avinguda Balears, núm. 69, 46561 València, relatiu a la sol·licitud de data 8 d'agost de 2007, sobre l'autorització administrativa per a la construcció de les instal·lacions corresponents al gasoducte de gas natural denominat antena de subministrament de gas natural al terme municipal de la Font d'En Carròs, i les seues instal·lacions auxiliars, al terme municipal de la Font d'En Carròs, província de València, s'aprove el projecte d'execució i es declare en concret la seua utilitat pública.  
  
Consta en l'expedient l'exemplar del projecte d'execució firmat per tècnic competent i visat pel col·legi professional corresponent en data 19 de juliol de 2007.  
Vist l'escrit i la documentació complementària presentats en l'expedient referit per l'empresa peticionària en data 25.05.2011, per mitjà del qual s'indica que per a l'execució de la instal·lació projectada no resulta necessària l'ocupació dels béns i drets privatius i que així mateix no ho és, per tant, la declaració d'utilitat pública inicialment sol·licitada, en haver-se traslladat a la rotonda de la unitat d'actuació AR-1.  
  
Vist que per Resolució, de la Direcció General d'Energia, de 23 de juny de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SA, a favor de Gas Natural Cegas, SA, entre les quals figura la instal·lació que se sol·licita en l'expedient referenciat.  
Vist que consten com a antecedents les resolucions d'esta Direcció General d'Energia de dates 24 de març de 2006 i 12 de novembre de 2007, per mitjà de les quals s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte de gas natural denominat Villalonga-Gandia-Oliva i les seues instal·lacions auxiliars, en diferents termes municipals de la província de València, entre altres la Font d'En Carròs, s'aprova el projecte d'execució i es declara en concret la seua utilitat pública.  
Vist que consta en l'expedient l'informe del Servici d'Avaluació d'Impacte Ambiental de la Conselleria de Medi Ambient, Aigua, Urbanisme i Habitatge, per mitjà del qual es considera que la instal·lació projectada no es troba inclosa en cap dels supòsits previstos en la legislació autonòmica per als quals resulta preceptiva la formulació de Declaració d'Impacte Ambiental o estimació d'impacte ambiental.  
  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València de 27 d'agost de 2008, en el Diari Oficial de la Comunitat Valenciana del 25 d'agost de 2008 i en els diaris de premsa El Mundo i La Razón del 27 d'agost de 2008.  
  
No figura en l'expedient la presentació d'al·legacions a la sol·licitud realitzada.  
Vist, que de conformitat amb la sol·licitud efectuada segons el que establix el Reial Decret 1434/2002, s'ha remés a l'Ajuntament de la Font d'En Carròs, únic afectat pel traçat del gasoducte, separata del projecte presentat, i s'ha sol·licitat informe que done conformitat o oposició a l'autorització sol·licitada i, si és el cas, les condicions tècniques procedent, així com sobre l'adaptació d'este al planejament urbanístic que siga d'aplicació, d'acord amb el que disposa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
- Figura en l'expedient l'informe sol·licitat, en el qual l'Ajuntament indica que l'armari de regulació haurà de col·locar-se en la rotonda que pertany a la futura AR-1, i no és correcta la ubicació d'este per trobar-se en l'interior d'un parc infantil, i no complix les distàncies de seguretat respecte al centre de transformació existent en el lloc.  
  
Traslladat el mencionat informe l'empresa peticionària, manifesta l'acceptació de les condicions de l'Ajuntament, i acompanya la documentació tècnica en la qual es preveu la ubicació de l'armari de regulació en la rotonda que pertany a la futura unitat d'actuació AR-1.  
Consta en l'expedient l'escrit posterior de l'Ajuntament, per mitjà del qual manifesta que, després de la revisió de la documentació aportada, informa favorablement respecte a la conformitat amb la instal·lació sol·licitada.  
Vist que Gas Natural Cegas, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Vist que, d'acord amb la sol·licitud i la documentació presentada, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.  
  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
  
Esta Direcció General d'Energia resol:  
  
Primer  
Atorgar l'autorització administrativa a l'empresa Gas Natural Cegas, SA, per a la construcció de les instal·lacions corresponents al gasoducte de gas natural denominat antena de subministrament de gas natural al terme municipal de la Font d'En Carròs, i les seues instal·lacions auxiliars, al terme municipal de la Font d'En Carròs, província de València.  
Esta autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 1.393,40 euros, import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de València, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances.  
La fiança serà tornada al titular d'esta autorització, amb la sol·licitud prèvia, una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.  
2. La companyia Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
  
5. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
6. Esta autorització s'atorga sense perjuí de tercers i deixa fora de perill els drets particulars.  
  
7. Serà causa de revocació d'esta autorització:  
- L'incompliment de la constitució del depòsit de garantia en la forma i termini assenyalat en estes condicions.  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Segon  
Aprovar el projecte d'execució del gasoducte denominat antena de subministrament de gas natural al terme municipal de la Font d'En Carròs, i les seues instal·lacions auxiliars, al terme municipal de la Font d'En Carròs, firmat per tècnic competent i visat pel col·legi professional corresponent en data 19 de juliol de 2007, les característiques principals del qual s'indiquen a continuació i sotmetre'l a les condicions que igualment es mencionen:  
- Tipus de gas: gas natural.  
- Punt de connexió:  
En el ramal a Villalonga del gasoducte Villalonga-Gandia-Oliva que disposa d'autorització administrativa de la Direcció General d'Energia de dates 24 de març de 2006 i 12 de novembre de 2007, i el seu rang de pressió és APA(1).  
- Traçat:  
Des del punt de connexió referit i per mitjà d'una T de presa en càrrega i vàlvula de seccionament de 6'', la conducció seguix en tota la seua longitud, al terme municipal de la Font d'En Carròs, fins a arribar a la rotonda que s'ubicarà en la futura unitat d'actuació AR-1, on finalitza en l'armari de regulació i mesura (ARM).  
- Canonades:  
  
En tot el tram la canonada és d'acer al carboni de 6'' de diàmetre, especificació API 5L, qualitat grau B, grossària 3,60 mm, a una pressió d'APA(1), i longitud total de 260 m. L'entrada a l'ARM, es realitza amb canonada de 2'' i l'eixida d'este amb canonada de 3''.  
En condicions normals d'estesa de la conducció, les canonades discorren a una profunditat mínima d'1,00 m sobre la generatriu superior.  
- Armari de regulació i mesura (ARM).  
Està situat al final del traçat indicat, amb un rang de pressió APA/MPB(1), i el cabal nominal és de 1.000 m³(n)/h, amb una pressió d'entrada màxima de 16 bar i d'eixida de 4 bar, disposa de vàlvules manuals en l'entrada i l'eixida de 2'' i 3'' de diàmetre, respectivament.  
- Instal·lacions auxiliars:  
· Protecció catòdica, es considera suficient l'existent del gasoducte a què està connectat.  
· Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.  
· Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.  
- Pressupost: 69.670,45 euros.  
  
Les condicions a què està sotmesa la mencionada aprovació són les següents:  
1a. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen.  
2a. El titular de l'esmentada instal·lació donarà compte de l'acabament de les obres al Servici Territorial de València, als efectes de reconeixement, i presentarà el certificat de direcció oportú.  
3a. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4a L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5a. El titular de la instal·lació haurà de tindre en compte en l'execució del projecte les condicions imposades pels organismes afectats.  
  
6a. El termini d'execució de les obres serà de 3 mesos a partir de l'endemà de la notificació de la resolució al titular d'esta. No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
  
Tercer  
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 13 de juny de 2011.- El director general d'Energia: Antonio Cejalvo Lapeña.